**Cyfarfod Cyngor Cymuned Glantwymyn**

**Nos Iau, yr 30ain o Fai 2019 am 7.45yh**

19:39: **Presennol**:Cynghorwyr: Dafydd E Evans (Cadeirydd), William N Owen, Paul Hughes, Gwenfair Davies, Gwyn Jones, Gareth Owen Siôn Ifans, Huw Williams, Aled Griffiths, Iwan Jones,

19:40: **Ymddiheuriadau:** Deryck Lewis, Gwen Lloyd, Elwyn Vaughan, Aeron Pughe

19:41: **Datganiadau o ddiddordeb** - Dim

19:42: **Cyflwyno Cofnodion Cyfarfod 2.5.19**

19:43: **Materion yn codi o’r cofnodion** – nodwyd cywiriadau o ran enwau Gareth Jones, Deryck Lewis a Gwenfair Davies a newid pump house Cemmaes i pump house Cwmlline

Pump House Cwmlline (19:43:5): – Cafwyd cadarnhad gan Ddŵr Cymru bod y beipen wedi ei glanhau, yr offer synhwyro problemau wedi cael eu gwella bod trafodaethau ar waith gyda pherchennog tir lleol er mwyn codi bwng o amgylch y pump house. Mynegwyd pryder bod addewidion tebyg wedi cael eu gwneud yn y gorffennol. Awgrymwyd y dylid anfon y manylion at Deryck Lewis iddo gadw llygad ar y sefyllfa.

Arwyddion cyfyngu ar gyflymder Cemaes a Glantwymyn – (19:43:7): Mae’r materion wedi cael eu hadrodd i ‘Go Safe’ a Ken Skates AS. Disgwylir diweddariad.

Arhosfa bysys 19:43:7: Nodwyd bod Rhwydwaith Trenau Cymru wedi cael eu hysbysu.

Rheolau talu am waith gan gynghorwyr: Yn dilyn cyngor Un Llais Cymru nodwyd y gellir talu hyd at £100.00 i weithiwr sy’n gynghorydd.

Mainc Glantwymyn Cadarnhawyd y dylid gofyn i Deryck Lewis i drwsio’r fainc.

Cofebion Rhyfel Byd 1af Cwmlline, Darowen, Cemaes 19:42:2: Penderfynwyd y dylid cysylltu ag I B Williams yn gyntaf, a James Memorials, Clarach pe byddai angen.

Glanhau arosfeydd bysys: Bydd Aled Griffiths yn cysylltu â glanhawyr ffenestri Turnbull. Cymerodd William N Owen gyfrifoldeb am arosfa bysys Llanwrin.

Materion yn ymwneud â ffyrdd: Ni chafwyd ymateb i’r problemau a adroddwyd gan Adran Priffyrdd Cyngor Sir Powys, felly cynigiwyd y dylid cysylltu ag Adrian Jarvis.

Mae’r problemau’n cynnwys tyllau archwilio ar y ffordd gefn o Fachynlleth i Bantperthog, twll archwilio ar y ffordd fawr, A489 uwchben Poisnant, mynediad i gae ger Aberffrydlan, Llanwrin a’r sietyn ochr arall i’r ffordd, coeden ar lawr ger Nant y Cyff sy’n beryglus iawn,19:43:6: lamp ganol pentref, Llanwrin R03 -10, dwy lamp ym mhen pentref Glantwymyn CR72, CR73

Offer gweinyddol: penderfynwyd y byddai’r clerc yn defnyddio ei hoffer ei hun am y tro gyda’r posibilrwydd o newid yn y dyfodol. Cafwyd caniatâd nad oedd angen talu treth ar ddeunyddiau. SLCC: Cynigiodd Dafydd Evans y dylid ymuno â SLCC. Fe’i heiliwyd gan Gwenfair Davies. Awgrymwyd y dylid gofyn i Un Llais Cymru am gostau teithio i gyfarfodydd neu hyfforddiant

19:44: Derbyn y Cofnodion – cynigiwyd bod y cofnodion yn gywir gan Gwenfair Davies. Fe’i heiliwyd gan Gwyn Jones.

19:45: Adroddiadau’r Cynghorwyr: Llywodraethwyr Ysgol Glantwymyn: Adroddodd Aled Griffiths fod cynnydd da o ran y gwaith allanol gan gynnwys cae aml-dywydd, llwybr a maes chwarae mwy. Bydd y Neuadd gymunedol yn elwa gan y bydd mwy o le i barcio.

Fforwm y Cleifion: Adroddodd Gwenfair Davies fod Bwrdd Iechyd Dysgu Powys wedi penderfynu cau Syrjeri Glantwymyn ddiwedd Gorffennaf. Mae cais wedi ei roi gerbron Bwrdd Dysgu Iechyd Powys i gael darpariaeth dosbarthu meddyginiaeth, neu leoliad yng Nglantwymyn i bobl fedru codi eu meddyginiaeth yno. Ceir pryderon ynglŷn â’r maes parcio yn Syrjeri Machynlleth o hyd a byddai system dosbarthu meddyginiaeth yn llacio’r broblem. Gofynnwyd i staff y syrjeri barcio rhywle arall i adael mwy o le i gleifion. Bydd Fforwm y Cleifion yn ceisio gweithio ar ‘Gynllun gwella’ gyda’r practis.

Mae newidiadau wedi digwydd o ran uwch staff. Mae Ebrillwen Dafis-Jones wedi dod yn chwaer yn yr Ysbyty. Mae’r nyrsys cymunedol wedi ymuno â Ward Twymyn ac ystyrir bod hyn yn welliant o ran cydweithio. Mae Cyngor Iechyd Cymunedol yr Ysbyty yn gadarnhaol.

Cynigiodd Aled Griffiths y dylid cysylltu â Carol Shilabeer, Prif Weithredwr Bwrdd Addysgu Iechyd Powys i ofyn am fanylion pellach am y gwasanaeth dosbarthu meddyginiaethau i bobl sy’n methu eu nôl. Pwysleisiwyd bod y gwasanaeth hwn yn angenrheidiol. Awgrymwyd y dylid gofyn am gydweithrediad o ran codi arhosfa bysys ym mhen uchaf y dre i hwyluso ymweliadau cleifion â Syrjeri Machynlleth.

Nodwyd y byddai cynllun dosbarthu meddyginiaethau yn hwyluso trefniadau Syrjeri Machynlleth wrth lacio nifer y cleifion sy’n ymweld â’r syrjeri honno ac y byddai arhosfa bysys yn llacio’r cerbydau yn y maes parcio yn ogystal â darparu gwasanaethau hanfodol i gleifion sy’n colli syrjeri leol a’r buddion cysylltiedig. Mynegwyd parodrwydd y Cyngor i gefnogi mewn unrhyw fodd posib. Fe’i heiliwyd gan bawb.

Neuadd Glantwymyn: Diolchodd Paul Hughes am y cyfraniad gan y Cyngor at y cadeiriau newydd.

**19.46: Yr Awdit** – cafwyd diweddariad gan Dafydd Evans. Penderfynwyd cysylltu â Deryk Evans i ofyn iddo gadarnhau amodau cyflwyno’r ffeil a’r archwilydd mewnol

**19:47: Gohebiaeth**: cafwyd neges gan Elwyn Vaughan i ddweud bod y Cyngor yn parhau i geisio gwella’r fynedfa. Nodwyd nad y Cyngor oedd piau tir y fynedfa.

Derbyniwyd llythyr i ddweud y byddai Syrjeri Glantwymyn yn cau er gwaethaf yr holl ymdrechion i’w harbed.

**19.48: Cynllunio**: Dim

**Materion Ariannol**: Cafwyd cais am gyfraniad tuag at gostau mynwent Sammah. Cytunwyd y dylid rhoi’r cyfraniad blynyddol arferol o £200.00.

19.49**: Materion eraill:**

19:49:1:Cynigiwyd gan Aled Griffiths y dylid ceisio cael y sillafu cywir ar arwyddion Cemaes a Chwmlline gan mai dyna a basiwyd gan y Cyngor ers tro.

19:41:2: Toiledau Cemaes – Awgrymwyd y dylid cysylltu ag Adran Eiddo Cyngor Sir Powys i weld a yw’r toiledau wedi cael eu gwerthu. Os felly bydd modd ceisio symud y lloches bysiau i fan diogelach.

19:41:3: Blychau ffôn - penderfynwyd y dylid cysylltu â BT i ddarganfod pa gynnydd sydd wedi digwydd ynglŷn â chais y Cyngor i brynu’r blychau ffôn, gan nad ydym wedi cael diweddariad.

19:41:5: Nodwyd bod arwydd Darowen wedi cwympo uwchlaw Penygraig.

19:41:6: Nodwyd bod angen cysylltu â Rhwydwaith trenau Cymru ynglŷn â ffens yng Nghomins, gyferbyn â’r troad am Ddarowen

19:41:7: Mae lamp stryd ar y ffordd o Fachynlleth i Gantwymyn yn ddiffygiol

Coeden Nant y Cyff Tynnodd Aled Griffiths sylw at y perygl a achosir i ddefnyddwyr ffyrdd. Nodwyd bod anhawster cael ymateb gan Gyngor Sir Powys i’r adroddiadau a wnaethpwyd ers dau fis o leiaf. Penderfynwyd cysylltu ag Adrian Jarvis gan nad yw Adran y Priffyrdd wedi ymateb hyd yn hyn.

Caewyd y cyfarfod am 9.10yh

Cynhelir y cyfarfod nesaf, nos Iau, y 27ain o Fehefin am 7.30yh.